ประกาศคณะกรรมการพิจารณามาตรการปกป้องประกาศคณะกรรมการพิจารณามาตรการปกป้องเรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๙[๑] ตามที่ได้มีประกาศคณะกรรมการพิจารณามาตรการปกป้องเรื่อง มาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๖ ลงวันที่ ๑๒ กันยายน พ.ศ. ๒๕๕๖และที่แก้ไขเพิ่มเติมกำหนดให้เรียกเก็บอากรปกป้องสำหรับการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วน ความหนา ๐.๙ - ๕๐.๐ มิลลิเมตร และความกว้าง ๑๐๐ - ๓,๐๔๘มิลลิเมตร และต่อมาบริษัท สหวิริยาสตีลอินดัสตรี จำกัด (มหาชน) บริษัท จี สตีล จำกัด (มหาชน) บริษัท จี เจ สตีล จำกัด (มหาชน)และบริษัท สหวิริยาเพลทมิล จำกัด (มหาชน) ซึ่งเป็นอุตสาหกรรมภายในผู้ผลิตสินค้าเหล็กแผ่นรีดร้อนเจืออื่นๆชนิดเป็นม้วนและไม่เป็นม้วนและเป็นผู้ผลิตสินค้าชนิดเดียวกันได้ยื่นคำขอให้พิจารณาขยายเวลาการบังคับใช้มาตรการปกป้องสินค้าดังกล่าวต่อไปอีก๓ ปี ตามมาตรา ๑๓ และมาตรา ๓๖แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐เนื่องจากยังไม่สามารถปรับตัวเพื่อให้แข่งขันกับสินค้าจากต่างประเทศได้ซึ่งคณะกรรมการพิจารณามาตรการปกป้องได้มีมติให้กรมการค้าต่างประเทศเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น ตามประกาศกรมการค้าต่างประเทศ เรื่องเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๘ ลงวันที่ ๑๐ กรกฎาคม พ.ศ.๒๕๕๘ นั้นบัดนี้คณะกรรมการพิจารณามาตรการปกป้องมีคำวินิจฉัยชั้นที่สุด เมื่อวันที่ ๑๙ กุมภาพันธ์พ.ศ. ๒๕๕๙ ว่า ปรากฏหลักฐานการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนเพิ่มขึ้นและก่อให้เกิดความเสียหายอย่างร้ายแรงแก่อุตสาหกรรมภายในเห็นควรกำหนดมาตรการโดยเห็นว่าอุตสาหกรรมภายในมีความจำเป็นต้องขยายระยะเวลาการบังคับใช้มาตรการปกป้องต่อไปอีก๓ ปี เพื่อป้องกันมิให้เกิดความเสียหายต่ออุตสาหกรรมภายในระหว่างการปรับตัวจึงให้เรียกเก็บอากรจากการนำเข้าสินค้าที่เพิ่มขึ้นดังกล่าวอาศัยอำนาจตามความในมาตรา๖ (๑) มาตรา ๒๖ มาตรา ๒๗ มาตรา ๒๘ มาตรา ๓๒ มาตรา ๓๓ และมาตรา ๓๔ มาตรา ๓๖และมาตรา ๓๗ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ.๒๕๕๐ คณะกรรมการพิจารณามาตรการปกป้องออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณามาตรการปกป้องเรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๙ข้อ๒ประกาศนี้ให้ใช้บังคับตั้งแต่วันที่ ๒๗ กุมภาพันธ์ พ.ศ. ๒๕๕๙ จนถึงวันที่๒๖ กุมภาพันธ์ พ.ศ. ๒๕๖๒ข้อ ๓[๒]ให้เรียกเก็บอากรปกป้องสำหรับการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนความหนา ๐.๙ - ๕๐.๐ มิลลิเมตร และความกว้าง ๑๐๐ - ๓,๐๔๘มิลลิเมตร ภายใต้พิกัดอัตราศุลกากรประเภทที่ ๗๒๒๕๓๐๙๐๐๑๐, ๗๒๒๕๓๐๙๐๐๒๑, ๗๒๒๕๓๐๙๐๐๒๒, ๗๒๒๕๓๐๙๐๐๒๓, ๗๒๒๕๓๐๙๐๐๒๔, ๗๒๒๕๓๐๙๐๐๓๒, ๗๒๒๕๓๐๙๐๐๔๒, ๗๒๒๕๓๐๙๐๐๙๐, ๗๒๒๕๔๐๙๐๐๑๐, ๗๒๒๕๔๐๙๐๐๒๔, ๗๒๒๕๔๐๙๐๐๓๔, ๗๒๒๕๔๐๙๐๐๙๐, ๗๒๒๖๙๑๑๐๐๑๐, ๗๒๒๖๙๑๑๐๐๒๑, ๗๒๒๖๙๑๑๐๐๒๒, ๗๒๒๖๙๑๑๐๐๒๓, ๗๒๒๖๙๑๑๐๐๒๔, ๗๒๒๖๙๑๑๐๐๓๒, ๗๒๒๖๙๑๑๐๐๔๒, ๗๒๒๖๙๑๑๐๐๙๐, ๗๒๒๖๙๑๙๐๐๑๐, ๗๒๒๖๙๑๙๐๐๒๑, ๗๒๒๖๙๑๙๐๐๒๒, ๗๒๒๖๙๑๙๐๐๒๓, ๗๒๒๖๙๑๙๐๐๒๔, ๗๒๒๖๙๑๙๐๐๓๒, ๗๒๒๖๙๑๙๐๐๔๒, ๗๒๒๖๙๑๙๐๐๙๐ ดังนี้(๑) การนำเข้าสินค้าดังกล่าวตั้งแต่วันที่ ๒๗ กุมภาพันธ์ พ.ศ. ๒๕๕๙ถึงวันที่ ๒๖ กุมภาพันธ์ พ.ศ. ๒๕๖๐ ในอัตราร้อยละ ๔๑.๖๗ ของราคาซี ไอ เอฟ(๒) การนำเข้าสินค้าดังกล่าวตั้งแต่วันที่ ๒๗ กุมภาพันธ์ พ.ศ. ๒๕๖๐ถึงวันที่ ๒๖ กุมภาพันธ์ พ.ศ. ๒๕๖๑ ในอัตราร้อยละ ๔๐.๔๒ ของราคาซี ไอ เอฟ(๓) การนำเข้าสินค้าดังกล่าวตั้งแต่วันที่ ๒๗ กุมภาพันธ์ พ.ศ. ๒๕๖๑ถึงวันที่ ๒๖ กุมภาพันธ์ พ.ศ. ๒๕๖๒ ในอัตราร้อยละ ๓๙.๒๑ ของราคาซี ไอ เอฟข้อ๔ มิให้เรียกเก็บอากรปกป้องตามข้อ ๓สำหรับการนำเข้าสินค้าที่มีแหล่งกำเนิดจากประเทศกำลังพัฒนา ตามบัญชี ก. ท้ายประกาศข้อ๕[๓]ให้ยกเว้นการเรียกเก็บอากรปกป้องสำหรับผู้นำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วน ตามบัญชี ข. ท้ายประกาศ ในกรณีดังต่อไปนี้(๑)กรณีที่นำเข้ามาเพื่อรีดเย็นต่อ สำหรับบริษัท เหล็กแผ่นรีดเย็นไทย จำกัด (มหาชน)บริษัท เอ็นเอส บลูสโคป (ประเทศไทย) จำกัด บริษัท สตาร์คอร์ จำกัดและให้ยกเว้นการเรียกเก็บอากรปกป้องสำหรับ บริษัท เอ็นเอส สยามยูไนเต็ดสตีล จำกัด เฉพาะชั้นคุณภาพที่มีรายละเอียดตามบัญชี จ. ท้ายประกาศ(๒)กรณีที่นำเข้ามาเพื่อใช้ในอุตสาหกรรมยานยนต์ให้ยกเว้นการเรียกเก็บอากรปกป้องเฉพาะสินค้าตามบัญชี ค. ท้ายประกาศซึ่งต้องเป็นของภายใต้พระราชกำหนดพิกัดอัตราศุลกากร หมวด ๑๕ ตอนที่ ๗๒เหล็กและเหล็กกล้าเจือ หมายเหตุ ข้อ ๑ (ฉ) เหล็กกล้าเจืออื่น ๆโดยต้องแสดงเอกสารค่าส่วนประกอบทางเคมีและคุณสมบัติเชิงกลไม่น้อยกว่าที่ระบุไว้ในบัญชี ค. ท้ายประกาศ(๓)กรณีที่นำเข้ามาเพื่อชุบแข็งต่อ หรือกรณีที่เป็นเหล็กเกรดพิเศษให้ยกเว้นการเรียกเก็บอากรปกป้องเฉพาะสินค้าที่มีมาตรฐานและชั้นคุณภาพตามบัญชี ง.ท้ายประกาศข้อ๖ให้ยกเว้นการเรียกเก็บอากรปกป้องสำหรับสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วน ที่นำเข้ามาผลิตเพื่อการส่งออก ในกรณีดังต่อไปนี้(๑)กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรทั้งนี้การยกเว้นการเรียกเก็บอากรปกป้องต้องปฏิบัติให้เป็นไปตามหลักเกณฑ์วิธีการและเงื่อนไขในการยกเว้นอากรขาเข้าเพื่อการส่งออก ตามที่กฎหมายว่าด้วยการนั้นกำหนดแล้วแต่กรณีประกาศ ณ วันที่ ๒๓กุมภาพันธ์ พ.ศ. ๒๕๕๙สุวิทย์ เมษินทรีย์รัฐมนตรีช่วยว่าการกระทรวงพาณิชย์รักษาราชการแทนรัฐมนตรีว่าการกระทรวงพาณิชย์ประธานคณะกรรมการพิจารณามาตรการปกป้อง[เอกสารแนบท้าย]๑. บัญชีก. ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๙๒.[๔]บัญชีข. ท้ายประกาศคณะกรรมการพิจารณามาตรการปกป้อง เรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐๓.[๕]บัญชี ค. ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐๔.[๖]บัญชีง. ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐๕.[๗]บัญชีจ. ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๙(ดูข้อมูลจากภาพกฎหมาย)ประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๙[๘]ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศคณะกรรมการพิจารณามาตรการปกป้องเรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๓) พ.ศ. ๒๕๕๙[๙]ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศคณะกรรมการพิจารณามาตรการปกป้องเรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๔) พ.ศ. ๒๕๖๐[๑๐]ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศคณะกรรมการพิจารณามาตรการปกป้องเรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐[๑๑]ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศคณะกรรมการพิจารณามาตรการปกป้อง เรื่องแก้ไขพิกัดอัตราศุลกากรประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๙ พ.ศ. ๒๕๖๐[๑๒]ข้อ ๒ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๖๐ เป็นต้นไปชวัลพร/ปริยานุช/จัดทำ๓ มีนาคม ๒๕๕๙วริญา/เพิ่มเติม๑๕ พฤศจิกายน๒๕๕๙ปัญญา/ตรวจ๑๗ มกราคม ๒๕๖๐วริญา/เพิ่มเติม๑๓ มีนาคม ๒๕๖๐วริญา/เพิ่มเติม๒๕ พฤษภาคม๒๕๖๐พิมพ์มาดา/เพิ่มเติม๑๕ สิงหาคม๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๕๐ ง/หน้า ๑๐/๒๖ กุมภาพันธ์ ๒๕๕๙[๒] ข้อ ๓แก้ไขเพิ่มเติมโดยประกาศคณะกรรมการพิจารณามาตรการปกป้อง เรื่องแก้ไขพิกัดอัตราศุลกากรประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๙ พ.ศ. ๒๕๖๐[๓] ข้อ ๕แก้ไขเพิ่มเติมโดยประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๙[๔] บัญชี ข.ท้ายประกาศคณะกรรมการพิจารณามาตรการปกป้อง เรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐ แก้ไขเพิ่มเติมโดยประกาศคณะกรรมการพิจารณามาตรการปกป้องเรื่อง ผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐[๕] บัญชี ค.ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐แก้ไขเพิ่มเติมโดยประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐[๖] บัญชี ง.ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐แก้ไขเพิ่มเติมโดยประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๕) พ.ศ. ๒๕๖๐[๗] บัญชี จ.ท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๙เพิ่มโดยประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๙[๘] ราชกิจจานุเบกษาเล่ม ๑๓๓/ตอนพิเศษ ๒๔๙ ง/หน้า ๑๖/๑ พฤศจิกายน ๒๕๕๙[๙] ราชกิจจานุเบกษาเล่ม ๑๓๔/ตอนพิเศษ ๖ ง/หน้า ๑๐/๙ มกราคม ๒๕๖๐[๑๐] ราชกิจจานุเบกษาเล่ม ๑๓๔/ตอนพิเศษ ๕๑ ง/หน้า ๑๙/๑๗ กุมภาพันธ์ ๒๕๖๐[๑๑] ราชกิจจานุเบกษาเล่ม ๑๓๔/ตอนพิเศษ ๑๑๕ ง/หน้า ๘/๒๖ เมษายน ๒๕๖๐[๑๒] ราชกิจจานุเบกษาเล่ม ๑๓๔/ตอนพิเศษ ๑๗๙ ง/หน้า ๕๕/๑๒ กรกฎาคม ๒๕๖๐